ప్రతి మనిషికి తన భార్యా పిల్లల గురించి ఎన్నో కలలుంటాయి. తన ఆశయాలతో ఆశాసౌధాలు నిర్మించుకుంటాడు. కాని జీవితం విచిత్రమైనది. సంసార ఝంఝాటంలో ఒకోసారి ఓడలు బండ్లవుతాయి. మరొకసారి బండ్లు ఓడలౌతాయి. మనిషి కట్టుకున్న ఆశా సౌధాలే ఒక్కోసారి గాలిమేడలు అవుతాయి. అవసాన దశలోవున్నపుడు అశాశ్వతమైన ఆస్తిపాస్తులు అండదండలుగా వుండవని గ్రహిస్తాడు. కులమతాలకు, స్థితిగతులకు తావివ్వక తనకు సేదదీర్చి, ఇంత కూడుపెట్టి ఆదుకునే యువకుని చూచి అలాంటి కొడుకుంటే చాలని కొడుకును పోగొట్టుకున్న ఆ తండ్రి అనుకుంటాడు. అలాగే చిన్నతనం నుండి నా అనేవారు లేక బ్రతుకు బండిని లాగే ఆ యువకుడు దీన స్థితిలో నిస్సహాయుడైయున్న ఆ ముసలివానికి సేవ చేసి తృప్తి పడతాడు. అతనిలో తన తండ్రిని చూసుకుంటాడు. కాని అతడే తన తండ్రి అని తెలియదతనికి. ఈ ఇతివృత్తం తో నిర్మించబడిన చిత్రం "గాలి మేడలు". విధి ఆడిన ఆటవలన దూరమయి, అనుకోని పరిస్థితులలో చేరువయిన తండ్రీ కొడుకులుగా నాగయ్య, ఎన్.టి. ఆర్. నటించిన హృద్యమైన ఈ సన్నివేశానికి అనుగుణంగా సముద్రాల రాఘవాచార్య రచన 'మమతలు లేని మనుజులలోన', ఎటువంటి కరడుగట్టిన హృదయాన్నైనా కదిలిస్తుంది, కరిగిస్తుందనడంలో అతిశయోక్తి లేదు. ఎందుకంటే ఆ భావాన్ని అద్భుతంగా పలికించి అజరామరం చేసినది ఘంటసాల మాస్టారు.సంగీతం టి.జి.లింగప్ప.
దీపావళి చిత్రానికి సంగీతం నిర్వహించింది ఘంటసాల మాస్టారు. ఈ చిత్రంలో ఒకే పాటను సందర్భానుసారంగా రెండువిధాలుగా పాడారాయన. ఆ పాట "కరుణాచూడవయా". కారాగారంలో పాడినపుడు భక్తిరసాన్ని వెల్లడిస్తే, అదే బాణీలో నరకుని అంతఃపురంలో పాడినపుడు "అలుకా మానవయా" భయమూ, హాస్యమూ కలబోసి రసవత్తరంగా హిందోళ రాగంలో వినిపించారు మనకు. "మమసా గామమమ (కరుణాచూడవయా) అంటూ ప్రారంభమై, నరకుని కోపాన్ని తగ్గించడానికి వినోదభరితంగా స్వరాల్ని జల్లించడం ఒక త్రిశ్రగతి నర్తనానికి తోడుగా ఉంటుంది. దదని-మమద-గగమ-గమగ-సా అలుకా మానవయా అన్నప్పుడు ఈ స్వరాలు త్రిశ్ర గతిలో మధ్యమకాలంలో ఉన్నాయి. సానిద నీదమగా, నీదమ దా మగసా, సా సానీదామాగా సా - అలుకా మానవయా అన్న త్రిశ్రగతి స్వరప్రస్తారం మూడవకాలంలో నడుస్తుంది. తరువాత తీవ్రగతి స్వరాలలో, గమదనిసా నిదనీదమగా, సగమదనీ దమదామగసా, ఇక్కడ గమదనిసా, సగమదనీ స్వరాలు నాలుగవకాలంలో అంటే ఒక దెబ్బకు ఆరు అక్షరకాల ప్రమాణంలో ఉంటాయి. సంగీతవైదుష్యంతో పాటు హాస్య, నాట్య, లయ వైవిధ్యాలు ఇందులో మిళితమైనాయి. హిందోళ రాగం లో మాస్టారు ఆలపించిన, బాణీ కట్టిన పాటలు, రాగం తాలూకు వివరాలు ఇదివరలో మొదటిభాగం మరియు రెండవ భాగం లో శ్రీ చంద్ర మౌళి గారు రాగశాల లో ప్రస్తావించారు. ఇక్కడ ఆ పాటల సాహిత్యాన్ని దీపావళి పండగ సందర్భంగా మరల గుర్తుచేసుకుందాం. విని ఆనందించండి. అందరికీ దీపావళి శుభాకాంక్షలు.
prati manishiki tana bharya pillala gurinchi enno kalaluntaayi. tana aasayaalato aasaasoudhaalu nirminchukuntaadu. kaani jeevitam vichitramainadi. samsara jhanjaatamlo okosari odalu bandlavutaayi. marokasari bandlu odaloutaayi. manishi kattukunna aashaa soudhaale okkosari galimedalu avtayi. avasana dasalovunnapudu asaasvatamaina aastipaastulu andadandalugaa vundavani grahistaadu. kulamataalaku, sthitigatulaku taavivvaka tanaku sedadeerchi, inta koodupetti aadukune yuvakuni chuuchi alanti kodukunte chaalani kodukunu pogottukunna aa tandri anukuntaadu. alaage chinnatanam nundi naa anevaaru leka bratuku bandini lage aa yuvakudu dheena sthitilo nissahaayudaiyunna aa musalivaaniki seva chesi trupti padataadu. athanilo tana tandrini chusukuntadu. kaani atade tana tandri ani teliyadataniki. ee itivruttam thoo nirminchabadina chitram "gaali medalu". vidhi aadina aatavalana dooramayi, anukoni paristhitulalo cheruvayina tandri kodukulugaa nagayya, en.ti. ar. natinchina hrudyamaina ee sannivesaaniki anugunamgaa samudraala raghavacharya rachana 'mamatalu laeni manujulalona', etuvanti karadugattina hrudayaannainaa kadilistundi, karigistundanadamlo atisayokti ledu. endukante aa bhaavaanni adbhutamgaa palikinchi ajaramaram chesinadi ghantasala maastaaru.sangeetam ti.ji.lingappa.
deepaavali chitraaniki sangeetam nirvahinchindi ghantasala maastaaru. ee chitramlo oke paatanu sandarbhaanusaaramgaa renduvidhaalugaa padarayana. aa paata "karunachudavaya". kaaraagaaramlo paadinapudu bhaktirasanni velladiste, adhe baaneelo narakuni antahpuramlo paadinapudu "aluka manavaya" bhayamuu, haasyamuu kalabosi rasavattaramgaa hindola raagamlo vinipinchaaru manaku. "mamasa gamamama (karunachudavaya) antuu praarambhamai, narakuni kopanni tagginchadaaniki vinodabharitamgaa swaraalni jallinchadam oka trishragati nartanaaniki thodugaa untundi. dadani-mamada-gagama-gamaga-saa aluka manavaya annappudu ee swaraalu trishra gatilo madhyamakaalamlo unnaayi. saanida needamagaa, needama daama magasa, saa sanidamaga saa - aluka manavaya anna trishragati swaraprastaaram moodavakaalamlo nadustundi. taruvaata teevragati swaraalalo, gamadanisa nidaneedamagaa, sagamadanee damadamagasa, ikkada gamadanisa, sagamadanee swaraalu naalugavakaalamlo ante oka debbaku aaru aksharakaala pramaanamlo untaayi. sangeetavaidushyamtho paatu haasya, naatya, laya vaividhyaalu indulo militamainaayi. hindola raagam loo maastaaru aalapinchina, baanii kattina paatalu, raagam taaluuku vivaraalu idivaralo modatibhaagam mariyu rendava bhagam loo shree chandra mauli gaaru raagasaala loo prastaavinchaaru. ikkada aa paatala saahityaanni deepaavali pandaga sandarbhamgaa marala gurtuchesukundam. vini aanandinchandi. andarikee deepaavali subhaakaankshalu.